Улаан – Yдэ хотын 29-дэхи Буряад гимнази

МАСТЕР – КЛАСС

Тэмэ:

**Хэлэлгын нөөсэ баяжуулгын эдэбхитэй онол арганууд**

Ринчинова Цыцыгма Батоевна,

буряад хэлэнэй багша

Улаан – Yдэ, 2023

 **Зорилго**: Хэлэгын нөөсэ баяжуулгын эдэбхитэй онол аргануудтай танилсуулха, өөрынгөө дүй дүршэлтэй хубаалдаха.

**Хэрэгсэлнүүд**: толи, наадан «Дохоншоо» , компьютер.

**Мастер-классай ябаса:**

 Буряад хэлэн гүрэнэй хэлэн гэһэн заахын гол урасхалай нэгэн хадаа яажа һурагшадай хэлэлгэ баяжуулхаб гэһэн асуудал болоно. Багшанар хэшээл бүхэндэ хүүгэдые хэлэндэ һургаха талаар онсо эрхэ байдал тогтоохо еһотой.

 - Танда нэгэ hонин түүхэ хөөрэхэм. Басни бэшэгшэ Эзоптэ гүүн бодолшон Ксанф айлшаар ерээд, эгээл һайн эдеэ шанахыень гуйба. Тиихэдэнь Эзоп дэлгүүрһээ хэлэ худалдажа абаад, гурбан ондоо эдеэ бэлдэбэ. Айлшад гайхахадань, Эзоп иимэ харюу үгэбэ: -“Ксанф ши эгээл һайн юумэ аба гээ ха юмши. Теэд дэлхэй дээрэ хэлэнһээ дээрэ юун байхаб? Хэлэнэй хүсөөр хүнүүд харилсана, мэдэсэ абана, мэндэшэлнэ, нүхэсэнэ, бэе бэеэ дэмжэнэ. Энэ харюу айлшадта ехэ һайшаагдаба. Ксанф Эзопые дахин туршажа, дэлхэй дээрэ эгээ муу юумэнһээ эдеэ хоол бэлдэ гэжэ даабари үгэбэ. Эзоп нөөхил хэлэ абаад хоол бэлдэбэ. Булта айлшад гайхалдаба..

- Юун гэжэ харюу үгэбэб? Танай һанамжа?

 (*Хэлэнһээ муухай юумэн дэлхэй дээрэ үгы, хэлэнэй хүсөөр хүнүүд бэеэ бэеэ мэхэлдэг, доромжолдог, гомодхоодог. Хэлэн хүнүүдые дайсан болгоно, дайн эхилнэ, гүрэнүүд һандарна)*  Харин хэлэнэй х*ү*с*өө*р юумэ hайжаруулха, хамтаруулхада болохо ха юм. Хэшээл бухэндэ хэhэн худэлмэри ухаан бодолые х*ү*гж*өө*хэ гэhэн *үү*ргэ д*үү*ргэхэ еhотой.

-Мүнөө үеын эрилтээр хэлэлгэ баяжуулгын хүдэлмэри хэшээл бүхэндэ хэгдэжэ байха еһотой. Yхибүүдые hургуулида ороhон үдэрhөөнь эхилжэ, тэдэнэрые бултыень hайнаар хэлүүлжэ, алдуугүйгөөр бэшүүлжэ hургаха гээшэ тон орео харюусалгатай асуудалнуудай нэгэн гээшэ ха юм, тиимэһээ ажалдаа **Хэлэгын нөөсэ баяжуулгын эдэбхитэй онол аргануудые хэрэглэнэб.**

Хэлэгын нөөсэ баяжуулхын тула иимэ зорилгонуудые урдаа табин ажалаа ябуулнаб.

**Зорилгонууд:**

1. hурагшадай үгын нөөсэлгые шэнэ үгэнүүдээр үдэр бүри баяжуулангаа, хэлэлгэ соонь хэрэглүүлжэ hургаха.
2. hурагшадай хэлые хүгжөөхэ, hайжаруулха, баяжуулха зорилготойгоор хэгдэхэ хүдэлмэри бүхэн тэдэнэй ухаан бодолые хүгжөөхэ гэhэн үүргэ дүүргэхэ еhотой.
3. Багшын хэлэлгэ тон hайн жэшээ болохо еhотой.
4. Yхибүүдые асуудалнуудта зүб харюу үгүүлжэ hургаха, эли тодоор, зүбөөр хэлэхэ шадабаритай болгохо.

Иимэ зорилгонуудые баримталан ажалаа ябуулнаб.

**Лексикэ дээрэ хүдэлхэ шатанууд:**

1. Шэнэ үгэтэй танилсалга.

2. Шэнэ үгэнүүдые хэлэлгэ соогоо һорилго

 ( түрүүшын бэхижүүлгэ).

3. Шэнэ үгэнүүдые хэлэлгэ соогоо хэрэглэлгэ

 Бултанда мэдээжэ, бидэ ганса уншахадаа 10% хадуужа абанабди, шагнахадаа (20%), харахадаа (30%), харахадаа ба шагнахадаа (70%), ӨӨРӨӨ хэхэдээ (90%)

**Үгын нөөсэ дээрэ хүдэлхэд**өө **һурагшадни иимэ заабари баримталан хүдэлхэдэнь ехэ туhатай байдаг.**

1. Шэнэ үгэнүүдые толи соогоо бэшэхэ

2. Шангаар уншаха, тиигээд аман соогоо таба дахин дабтаха

3. Шэнэ үгын оршуулга хадуун абаха

4. Толи соогоо нэгэ талыень хаагаад “үгэ” уншаха, һүүлдэ нүгөө талыень

6. Толи хэрэглэнгүй үгэнүүдые оршуулха.

7. Дэбтэр соогоо хадуун абаһан шэнэ үгэнүүдые бэшэхэ

8. Шэнэ үгэнүүдтэй холбуулал, мэдүүлэл зохеохо.

**1-дэхи шатада Танилсалга**

**Оршуулалтагүй:**

1**) Танилсалга**:

**Оршуулгагүй:**

* + Юумэ харуулалга – эндэ харана ба шагнана (Энэ ном, дэбтэр)
	+ Нюур шарайгаараа, бэеэрээ харуулалга (Энеэнэ, гүйнэ)
	+ Адли ба харша удхатай үгэнүүд. (эрхим, бэрхэ, )
	+ **Оршуулгатай:**
	+ Толеор оршуулга
	+ Тайлбарилга

 **“Хэлэгын нөөсэ баяжуулгын эдэбхитэй онол арганууд”**

Хэшээлдээ ухибууд электронно толинуудые хэрэглэхэ дуратай, эдэ толинуудые хэрэглэжэ хүдэлдэгбди.

Шэнэ үгэ дээрэ хүдэлхын урда, ямар хэлэлгын нөөсэтэйб гэжэ шалганабди.

Танай анхаралда, түрүүшын үгын нөөсэ баяжуулха ба дабтаха арга ***Нюуса үгэ Ассоциации Карта памяти***

Угтэhэн угэнуудээр ямар угэ тухай хэлэгдэнэб гэжэ тааха хэрэгтэй, али гу нэгэ угэдэ таарама үгэнүүдые зохеохо. Түрүүн хоер үгэ үгэнэбди, угэ таахагүйдэнь шэнэ үгэнүүдые нээнэб.

***2-дохи шата* Шэнэ үгэнүүдые хэлэлгэ соогоо һорилго**

( холбуулал зохеохо, үзэг ба үгэ хүсэлдүүлхэ, үлүү үгэ олохо, асуудалда харюусаха, үгүүлэл зүбшөөхэ ба буруушааха, зүб үгэ шэлэхэ)

Буряад хэлэн гурэнэй хэлэн гэhэн программаар ябахадаа, ехэнхидээ хэлэлгын хэб хэрэглэнэбди:
Минии һанахада, .....

........, юундэб гэхэдэ......

......... зүбшөөнэб

................... буруу.

- **«ДОХОНШОО»** гэhэн наадан – арга.

 Ухибууд д**охоншоо** наадаха ехэ дуратай байдаг. Жэшээнь, эдэ монсогорхонууд соо Һургуули гэһэн темээр үгэнүүдые дабтахадаа, улаан үнгэ дээрэ унаа һаань, юумэнэй нэрэнуудые нэрлэхэ, хүхэ дээрэ –тэмдэгэй нэрэ, шара дээрэ – үйлэ үгэ нэрлэхэ. 6-7 ангиинһурагшадта «Би 5 нэрэ мэдэнэб» гэhэн наада наададагбди. Жэшээнь, Эдеэн гэһэн сэдэбтэ үгэнүүдые нэрлэхэ. 8-9 ангиин һурагшад: Мэдүүлэл үгтэнэ, юумэнэй нэрэ – улаан дээрэ, тэмдэгэй нэрэ – ногоон, үйлэ үгэ – шара, түлөөнэй нэрэ – хүхэ...

 3дахи шата - Үгын нөөсэ хэлэлгэ соогоо хэрэглэлгэ. (диалог, монолог, полилог).

**«Түхэреэн гэжэ арга»**. Хоер тухэреэн болоод наадаха, газаа талынхид – асуудал асууха, зосоо талынхид – харюусаха…

**«Андалдаан»** гэжэ арга шэнэ үгэнүүдөө бэхижүүлэн хэрэглэхэдэ ба эдэбхижүүлхэдэ һонин.

*2 һурагшад хабаадана, бэшэн секундант болоно. Секундат үгүүлэлэй гол бодол дамжуулга шалгана, саг ба зүб харюу шалгана.*

*Жээрэбээр хэн эхилхэб элирүүлэе. Секундант сэдэб дурадхана. Хэн һүүлшын мэдүүлэл зохеоноб, тэрэ илана. Алдуу гаргабал, удаан дүүргэбэл шархатаһантай адли.*

Эндэ үхибүүд диалог зохеодог, монолог зохеожо туршадаг, оролдодог. Зүжэг табихада ехэ hонирходог, дуратай байдаг.

**Хэлэгын нөөсэ баяжуулгын эдэбхитэй онол аргануудые иимэ шалгалтын янзануудые хэрэглэн шалгадагби.**

**(слайд)**

**Үгын нөөсэ баяжуулгада һургаха эдэбхитэй онол аргануудай үрэ дүн:**

* Үхибүүдэй наһандань тааруу оршон байдал тогтооно;
* Үхибүүдэй анхарал, һонирхол дээшэлнэ;
* һанажа абаха арга, хадуужа абаха дадал дээшэлэгдэнэ.
* Бэеэ даанги ажал дээшэлэгдэнэ.
* Олон шэнэ үгэнүүдые һанажа абана.
* Хэлэлгэ баяжуулна, зохёожо һурана.
* Бүхы һурагшад эдэбхитэй хабаадана

Хэдэн зуун жэлэй турша соо уг бүриие дамжажа, хүгжэжэ ерэһэн баялигаа үргэнөөр хойто үетэндөө дэлгэрүүлхэ табисууртай байһандаа ехэ баяртайб.

**Рефлекси**

hонин гэжэ hанабал альгаа ташаха, ехэ эрхим гэжэ hанабал гараа дээрэ үргэжэ альгаа ташаха.

**ЛИТЕРАТУРА**

* Алексеева М.М. Методика развития речи и обучение родному языку школьников. –М.: издательский центр «Академия», 1997
* Волокитина А.А. Игровые технологии на уроках английского языка в школе как одно из средств реализации ФГОС, 2018
* Павлова М. И. Игровые технологии в дополнительном образовании детей // Молодой ученый. — 2014. — №5.
* Смирнов Н.К. Здоровьесберегающие технологии в современной школе. – М.: АПК и ПРО, 2002 г.
* Чошанов М.А. Гибкая технология проблемного и  модульного обучения. – М.: Народное образование, 2002 г.
* Статья: «Игровые технологии»

 <https://www.maam.ru/detskijsad/igrovye-tehnologi-v-dou.html>